ARRONDO ALDASORO (EH Bildu, 2013-11-15):
Eskerrik asko. Egun on guztioi.
Lanbideren funtzionamendu egokia bermatzeko beharra da gaur dakargun gaia. Eta egia esan, ez da guk asmatutako beharra, izan ere bi konstatazio egin nahi ditut gaiaren inguruan.
Lehenengo konstatazioa hau da, ez da batere egokia Lanbideren funtzionamendua eta horrela da, ez da egokia Lanbideren funtzionamendua. Zuk zeuk, sailburu jauna, herritarrei egindako deia hor dugu Lanbide hobetzeko proposamenak egin ditzaten.
Edo Lanbideko langileen gehiengoak, arrakasta handiz gainera, burutzen ari diren protestak edo mobilizazioak da beste konstatazio bat, azkena astelehenean egin zutena.
Eta bigarren konstatazioa, funtzionamendu egokia ez izateaz gain, aspalditik ez dela egokia nabarmendu behar dugu. Ez da momentu honetan sortutako arazoa, aspalditik datorrena. Hemeroteka begiratzea besterik ez dago horretarako.
Ekimen hau bera adibidetzat jar dezakegu. Interpelazio hau, urtarrilaren 25ean erregistratuta baitago eta bertan esaten genuena berdin-berdin idatziko genuke gaurko egunean.
Bertan, interpelazioan azaltzen diren kezka horietatik soilik diru sarrerak bermatzeko errentaren kudeaketa epeak hobetu direla esan dezakegu. Eta egia esan hori logikoa da, funtzionamenduaren poderioz lortzen baita.
Diru sarrerak bermatzeko errentaren kudeaketaren epeak hobetu dira, hori bai, baina besterik ez. Eta hobetu da hain zuzen ere langileen esfortzuei esker gehien bat, % 60 beraiek kudeatu dutelako.
Eta bestetik, zati bat pribatizatuz Indra enpresari, % 40a gutxi gora behera egin delako. Indrarenak ere esplikazioren bat eskatzen du, gure ustez. Dirutzak jaso ditu azken urte hauetan, arazoak etengabekoak izan dira euren kudeaketa eta programa informatikoan, historialak bulegoetatik hartu ditu ez dakit nora eramateko eta horko langileen lan baldintzak oso-oso eskasak izan dira.
Zerbitzuen pribatizazioa eta externalizazioa ohikoa izaten ari da Lanbilden. Hala ere, hobetu den apur hori arriskuan egon daiteke gainera, kontuan hartzen badugu lan horretan buru belarri dabiltzan 200 bat langile kalera joan daitezkeela zuek aurkeztutako lanpostu zerrenden proposamena aurrera badoa.
Laburbilduz, zera azpimarratu nahi dugu. Azaroan gaude, hilabete luzeak eman ditugu, 10 hilabete, hain zuzen...
Laburbilduz, zera azpimarratu nahi dugu: Azaroan gaude, hilabete luzeak eman ditugu –10 hilabete hain zuzen–, ea aldaketak, hobekuntzak, plantillaren egonkortasuna bermatzeko urratsak ematen ziren, azken batean ea enplegu, zerbitzu publikoa indartzen zen eta beharrei erantzuten zien baina alferrik.
Errealitatea gure ustez beste bat da. Urtarrilean sartutako ekimenak gaurkotasun osoa dauka. Egoera larria da. Zuk zeuk ere hori noizbait edo behin baino gehiagotan adierazi duzu.
Lanbide zerbitzua aipatzea egia da gauza asko aipatzea dela: Prestakuntza, orientazioa, bitartekaritza, gizarte laguntzak, enplegu lanak, beste batzuen artean. Gaur horietako batzuk aipatuko ditut bereziki.
Lanbidek 2011ko urtarrilean azkar, presaka eta korrika martxan ipinitako zerbitzua da. Hasieran ente público de derecho privado bezala sortu zen. Handik gutxira, 2011ko azaroan, Legebiltzarraren gehiengoak Jaurlaritza behartu zuen erakunde autonomoa izatera. Eta urte guzti hauetan, erakundearen funtzionamendurako horren beharrezkoa den lanpostu zerrendarik ez da egon.
Bertan elkartu diren langileak zerbitzu ezberdinetatik etorritakoak dira: SPEE/INEM, Egailan, aurreko Lanbide. Langileei kontratu ezberdinak egin zaizkie eta mugitu izan dituzue momentu bakoitzean egon zareten arduradun ezberdinek zuen konbenientzietara. Kontratu aldaketa asko gertatu dira eta gardentasun falta izugarria orokorrean.
Horren lekuko langileek irabazten joan izan diren errekurtso ugari. Gauzak gaizki egin dira eta oraindik konpondu gabe jarraitzen dute. Sindikatu batzuk zioten: "Se ha actuado como si de su cortijo se tratara, despreciando las normas de modo cada vez más burbon. Hasta convertir en práctica habitual la adjudicación o modificación de plazas por la vía de los hechos al margen de cualquier procedimiento, haciendo de este modo imposible e incluso la denuncia de los hechos ya que no dispone de registro de tales actuaciones".
Azkenean, berandu lanpostu zerrenden proposamena iritsi da. Baina sorpresa! Según los representantes de las trabajadores y trabajadores la propuesta de RPT, de relación de puestos de trabajo, supone el despido de más de 200 trabajadores y trabajadoras necesarias para la gestión de la renta de garantía de ingresos. ¿Quién va a gestionar la RGI?
Consolida un número insuficiente de puestos de trabajo para ofrecer un servicio de calidad. Por lo tanto, se continuará con servicios privatizados y además de profundizará en dichas privatizaciones. Supone una bajada salarial para la mayoría de la plantilla; por otra parte, consolidan puestos que se han dado a arbitrariamente a lo largo de este tiempo; (…) de una gran parte de la plantilla que se haría sin tomar en consideración las funciones y tareas que han venido realizando previamente; movilidad forzosa de muchos trabajadores y trabajadoras en base a criterios y análisis que no han sido acordados.
Astakeri horren aurrean, Lanbideko langileak mobilizazioak burutzen ari dira aurkeztu zaien lanpostu zerrendan, lehen esan dudan bezala, gaur egun lanean dauden 200 pertsona inguru kalean gelditzen direlako eta proposamenean ere geldituko liratekeen langileen lekuz aldatzeak edota kategorien zehaztapenak bidegabeak direlako.
Enplegu eta Gizarte Politikako sailburu jauna, langabetuen kopurua gora doa etengabe, enplegua suntsitzen ari da eta zure ardurapean dagoen zerbitzu batean lanean dauden 200 pertsona kalean utzi nahi dituzu? Onartezina den bidegabekeria iruditzen zaigu. 200 pertsona diru-sarrerak bermatzeko errentak kudeatzen daudenak, dakitenak egin behar dena, urte hauetan trebatu direnak, beharrezkoak direnak. Ezin dira gure ustez kalera bota.
Pertsonekin, langileekin ezin da horrela jolastu, Aburto jauna. Zugandik gertu dauden komunikabideetan entzun eta irakurri dugu horren proposamen harrigarria egiteko arrazoia: "Lakua propone reducir la plantilla de Lanbide en previsión de que baje el paro". Ez dugu ulertzen. Ez da egia eta gainera, sarkasmo bat iruditzen zaigu. Ez dira beharrezkoak eta orain arte Indrari eman zaion lana egiteko, eta hemendik aurrera?
Datu batzuk: 2013ko urtarrilean 57.714 bizikidetza unitatea jasotzen zuten diru-sarrera bermatzeko errenta. Urrian, ia 62.000 dira, hau da, 4.267 bizikidetza unitate gehiago. Nola esan daiteke soberan daudela langile horiek? Langabezia gora doa, langabeziaren prestazioak amaitzen joango zaizkie langile ugariei eta ondorioz, inoiz baino behar gehiago egongo da enplegu zerbitzu publiko indartsua izateko.
Ez dago asterik une honetan langabetuen erdiak ez duela inongo prestaziorik jasotzen. Nola ez dira beharrezkoak izango, berriro diot, langile horiek? Horretaz gain, kudeaketaren inguruan askoz ere gauza gehiago daude eta zerbitzuari buruz luze hitz egin dezakegu.
Lehendabiziko zati amaitu baino lehen, hizkuntza normalkuntza atala ere aipatu nahiko nuke. Orain arte inongo planifikaziorik gabe, barne mailan prestakuntza eskaintza esanguratsurik gabe, kanpo mailan bi hizkuntzetan arreta eskaintzako baliabiderik gabe. Dena bulego bakoitzaren langileen esku utzita. Orain lanpostu zerrendarekin batera, pausuak iragarri dira. Adi egongo gara.
Guzti honengatik eta denbora gabe nagoelako beste batzuengatik ere, urtarrilean egindako galdera ezagutzen duzu.